《乐部曹观乐诗》
隋代·何妥

东海馀风大，陶唐遗思深。何如观遍舞，奏鼓间摐金。

清管调丝观，朱弦韵雅琴。八行陈树羽，六德审知音。

至道兼韶濩，充庭总韎任。高天度流火，落日广城阴。

百神谐景福，万国仰君临。大乐非钟鼓，且用戒民心。

作者简介：隋西城人，字栖凤。父何细胡。本胡人，通商入蜀，因家于郫县。妥少机警，有口才，知乐律，而好臧否人物。文帝时累迁至国子祭酒。尝言苏威不可信用，以是与威有隙。出为龙州刺史，终于国子祭酒任。谥肃。有《周易讲疏》、《孝经义疏》及文集等，已佚。